**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**Наредба за изменение и допълнение на Наредба № 29 от 2004 г. за производство и търговия на посевен материал от тютюн**(ДВ, бр. 60 от 2004 г.)

**§ 1.**В чл. 1, ал. 2 наименованието „Nikotiana Tabacum“ се заменя с „Nicotiana tabacum L.“.

**§ 2.**Създава се чл. 37а:

„Чл. 37а. (1) Когато произведени в страната семена не отговарят на изискванията на тази глава, се допускат изключения от условията на чл. 6 и 54.

(2) Изпълнителният директор на ИАСАС издава сертификат за предбазови и базови семена с по-ниска кълняемост от предвидената в приложение № 2, когато кълняемостта, определена при лабораторен анализ, е не по-малка от 70 %.

(3) За предбазови и базови семена, произведени или съхранявани при неблагоприятни климатични условия, за които с лабораторен анализ се определи кълняемост, по-ниска от предвидената в ал. 2, по изключение може да се издаде сертификат.

(4) Сертификатът по ал. 1 и 2 се издава в 5-дневен срок от издаване на документа за лабораторен анализ след заплатена такса по тарифата по чл. 6, ал. 6 ЗППМ.

(5) Действителната кълняемост на семената, определена при лабораторния анализ по ал. 2 и 3, се отпечатва на самозалепващ се стикер, поставен върху етикета по чл. 17, ал. 1, без да се закриват неговите реквизити, или на етикет, носещ името и адреса на производителя и/или търговеца, както и идентификационния номер на партидата семена.

 (6) Длъжностни лица от ИАСАС осъществяват контрол за спазване изискванията на ал. 4.“

**§ 3.**В приложение № 3 към чл. 17, ал. 1 в т. 1 думите „Министерство на земеделието и горите“ се заменят с „Министерство на земеделието, храните и горите“.

**§ 4.**Навсякъде в наредбата думите „министъра на земеделието и горите“ се заменят с „министъра на земеделието, храните и горите“, а думите „министъра на МЗГ“ с „министъра на земеделието, храните и горите“.

**Заключителна разпоредба**

**§ 5.**Наредбата влиза в сила от деня на обнародването й в „Държавен вестник“.

Министър: **Румен Порожанов**

5089